CELEX: 62016TA0577
Language: el
Date: 2017-12-14 00:00:00
Title: Υπόθεση T-577/16: Απόφαση του Γενικού Δικαστηρίου της 14ης Δεκεμβρίου 2017 — Campo κ.λπ. κατά ΕΥΕΔ (Υπαλληλική υπόθεση — Μόνιμοι υπάλληλοι — Έκτακτοι υπάλληλοι — Αποδοχές — Προσωπικό της ΕΥΕΔ τοποθετημένο σε τρίτη χώρα — Άρθρο 10 του παραρτήματος Χ του ΚΥΚ — Ετήσια εκτίμηση της αποζημιώσεως συνθηκών διαβιώσεως — Απόφαση για τη μείωση της αποζημιώσεως συνθηκών διαβιώσεως στο Μαυροβούνιο από 15 σε 10 % — Ένσταση ελλείψεως νομιμότητας)

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/18
            
         Απόφαση του Γενικού Δικαστηρίου της 14ης Δεκεμβρίου 2017 — Campo κ.λπ. κατά ΕΥΕΔ
   (Υπόθεση T-577/16) (1)
   
   ((Υπαλληλική υπόθεση - Μόνιμοι υπάλληλοι - Έκτακτοι υπάλληλοι - Αποδοχές - Προσωπικό της ΕΥΕΔ τοποθετημένο σε τρίτη χώρα - Άρθρο 10 του παραρτήματος Χ του ΚΥΚ - Ετήσια εκτίμηση της αποζημιώσεως συνθηκών διαβιώσεως - Απόφαση για τη μείωση της αποζημιώσεως συνθηκών διαβιώσεως στο Μαυροβούνιο από 15 σε 10 % - Ένσταση ελλείψεως νομιμότητας))
   (2018/C 042/25)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Alessandro Campo (Ποντγκόριτσα, Μαυροβούνιο) και οι 12 λοιποί προσφεύγοντες των οποίων τα ονόματα αναφέρονται στο παράρτημα της αποφάσεως (εκπρόσωποι: N. de Montigny και J.-N. Louis, δικηγόροι)
   
      Καθής: Ευρωπαϊκή Υπηρεσία Εξωτερικής Δράσης (ΕΥΕΔ) (εκπρόσωποι: S. Marquardt, επικουρούμενος από M. Troncoso Ferrer, F.-M. Hislaire και S. Moya Izquirdo, δικηγόρους)
   
      Αντικείμενο
   
   Προσφυγή βάσει του άρθρου 270 ΣΛΕΕ με αντικείμενο την ακύρωση των εκκαθαριστικών σημειωμάτων μισθοδοσίας των προσφευγόντων του μηνός Μαρτίου 2015 καθώς και των μεταγενέστερων σημειωμάτων τους, στον βαθμό που τα σημειώματα αυτά εφαρμόζουν την απόφαση της ΕΥΕΔ, της 23ης Φεβρουαρίου 2015, για τη μείωση, από 1ης Ιανουαρίου 2015, της καταβαλλόμενης αποζημιώσεως συνθηκών διαβιώσεως στο προσωπικό της Ευρωπαϊκής Ένωσης το οποίο είναι τοποθετημένο στο Μαυροβούνιο.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τα εκκαθαριστικά σημειώματα μισθοδοσίας του Alessandro Campo και των λοιπών μονίμων και εκτάκτων υπαλλήλων της Ευρωπαϊκής Υπηρεσίας Εξωτερικής Δράσης (ΕΥΕΔ) τα ονόματα των οποίων αναφέρονται στο παράρτημα τα οποία εξέδωσε, κατά τον χρόνο ασκήσεως της προσφυγής, η ΕΥΕΔ για τον μήνα Μάρτιο 2015 στον βαθμό που τα σημειώματα αυτά εφαρμόζουν την απόφαση της ΕΥΕΔ της 23ης Φεβρουαρίου 2015 για τη μείωση, από 1ης Ιανουαρίου 2015, της καταβαλλόμενης αποζημιώσεως συνθηκών διαβιώσεως στο προσωπικό της Ευρωπαϊκής Ένωσης το οποίο είναι τοποθετημένο στο Μαυροβούνιο.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Καταδικάζει την ΕΥΕΔ στα δικαστικά έξοδα.
            
         
      (1)  EE C 145 της 25.4.2016 (υπόθεση αρχικώς πρωτοκολληθείσα ενώπιον του Δικαστηρίου Δημόσιας Διοίκησης της Ευρωπαϊκής Ένωσης με αριθμό F-6/16 η οποία μεταφέρθηκε ενώπιον του Γενικού Δικαστηρίου της Ευρωπαϊκής Ένωσης την 1.9.2016).